
VATROGASNA ZAJEDNICA

 POŽEŠKO-SLAVONSKE ŽUPANIJE

Matije Gupca 6, 34000 Požega

tel/fax. (034) 274-043, 274-926, 274-150

Broj: 99/1-2024
Požega, 27.02. 2024.
        Nadzorni odbor VZ-e Požeško-slavonske županije na sjednici od 27. 02. 2024. god., u sastavu Vinko Jušić, predsjednik, Radičević Ivan, član, Damir Colosetti, član, pregledao je financijsko, blagajničko i administrativno poslovanje VZ-e  Požeško-slavonske županije za razdoblje od 01. 01. do 31. 12. 2023. god. i Skupštini VZ-e Požeško-slavonske županije podnosi slijedeće

I  Z  V  J  E  Š  Ć  E

I

          Uvidom u knjigovodstvenu dokumentaciju ustanovljeno je da su za sve pojedine vrste pri- hoda i rashoda, te sredstava i izvora sredstava otvorene knjigovodstvene kartice i da su na njima 

evidentirane sve knjigovodstvene promjene na osnovu postojećih dokumenata, te da su na kraju godine kartice zaključene.

           Knjiga blagajne vodi se uredno i zaključuje dnevno. Na kraju izvještajnog razdoblja saldo u redovnoj blagajni iznosi 0 €, u blagajni motornog goriva 0 €.
            VZ-e Požeško-slavonske županije je u izvještajnom razdoblju ostvarila ukupan prihod od 114.764,12 € a ukupni rashodi iznosili su 111.153,16 €. Na dan 31. 12. 2023. g. višak prihoda iznosi 3.610,96 € prenosi se u iduću godinu i koristit će se za troškove amortizacije imovine i za redovan rad Zajednice. Stanje žiro-računa na dan 31. 12. 2023. g. na redovnom računu (Podravska banka) iznosi 13.735,21 € i stanje žiro računa na posebnom računu ( sredstava premije osiguranja Zagrebačka banka) iznosi 2.053,87 €.
Obveze prema zaposlenima na dan 31. 12. 2023. g. iznose 3.735,49 € (bruto plaća s doprinosima na plaću) i podmirene su u 2023. g. 
Obveze za naknade izvan radnog odnosa iznose 396,31 € doznačene su u 2024. g. (ugovor o djelu bruto naknada –  predsjednik  VZŽ).
Obveze prema dobavljačima na dan 31. 12. 2023. g. iznose 695,75 € i podmirene su u 2024. g. 
             Višak prihoda raspoloživ u slijedećem razdoblju (redovan + poseban račun) iznosi 47.508,09 € i koristit će se za obavljanje redovne djelatnosti Zajednice u narednim obračunskim razdobljima.
             Svi financijski dokumenti potpisani su i uredno arhivirani po ovlaštenim osobama VZ-e  Požeško-slavonske županije.

II

             Administrativno poslovanje VZ-e Požeško-slavonske županije je u izvještajnom razdoblju vođeno uredno kroz urudžbeni zapisnik. Svi akti su uredno zaprimljeni, kao i akti koje je slala VZ-e Požeško-slavonske županije. U izvještajnom razdoblju Zajednica je zaprimila 232 predmeta koji su riješeni i razvedeni u primjerenom roku.

              U izvještajnom razdoblju održana je (2) sjednica Skupštine, pet (5) sjednica Predsjedništva, pet (5) sjednica Zapovjedništva, jedna (2) sjednica Savjeta vatrogasne mladeži.  Na svim sjednicama je bio dovoljan broj članova za pravovaljano i punovažno odlučivanje.

              Zapisnici sa sjednica tijela Zajednice uredno su vođeni i verificirani na idućim sjednicama, te uredno potpisani po predsjedniku, zapovjedniku i zapisničaru.

              Predsjedništvo je na sjednicama povremeno i po potrebi analiziralo rad djelatnika Zajednice za izvještajno razdoblje i istima dalo najvišu ocjenu, a na temelju izvršavanja zadataka koji su proizašli iz programa Vatrogasne zajednice Požeško-slavonske županije za 2023. god. te naputaka i danih obveza od strane nadležnih tijela jedinica lokalne samouprave i uprave, Hrvatske vatrogasne zajednice i Službe civilne zaštite Požega.

          Na svim sjednicama Predsjedništva bili su nazočni članovi Nadzornog odbora.
III

Obvezujemo sva DVD-a da se aktivno uključe u rad računalne aplikacije HVZ-e “Vatronet.
             Navedenu aktivnost po zaključku HVZ-e i VZŽ-e obvezno moraju odraditi sva DVD-a i vatrogasne zajednice u Republici Hrvatskoj zbog konačnog ažuriranja podataka o DVD-ima (evidencija vatrogasne tehnike, članstva, kategorizacije, sredstava, intervencija, osposobljavanja i aktivnosti vatrogasne organizacije), te još jednom obvezujemo odgovorne osobe u navedenim DVD-ima da isto žurno ažuriraju, jer ubuduće neće moći ostvariti prava na priznanja, prava na ostvarivanje sredstava s naslova HVZ-e iz premije osiguranja od požara, učešće u vatrogasnim natjecanjima, dobivanje vatrogasnih iskaznica za operativne članove i dr.

IV
           Podnoseći ovo izvješće Skupštini sa ciljem da se prikaže slika Vatrogasne zajednice Požeško-slavonske županije kroz stanje financijskog, blagajničkog, administrativnog, normativnog, ustrojstvenog i dr. poslovanja, predlaže se da ga ista, uz eventualne primjedbe i prijedloge, nakon rasprave prihvati.

                                                                 PREDSJEDNIK NADZORNOG ODBORA:

                                                                                      Vinko Jušić

